HR
13.6.2023.
Službeni list Europske unije
L 152/7
PROVEDBENA UREDBA KOMISIJE (EU) 2023/1153 оd 12. lipnja 2023.
o izmjeni Priloga IV.
Provedbenoj uredbi (EU) 2021/404 u pogledu unosa za Kinu na popisu trećih zemalja, područja ili njihovih zona iz kojih je odobren ulazak u Uniju pošiljaka određenih kopitara (Tekst značajan za EGP)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu (EU) 2016/429 Europskog parlamenta i Vijeća od 9. ožujka 2016. o prenosivim bolestima životinja te o izmjeni i stavljanju izvan snage određenih akata u području zdravlja životinja („Zakon o zdravlju životinja”) (1), a posebno njezin članak 230. stavak 1.,
budući da:
(1)
Uredbom (EU) 2016/429 među ostalim utvrđeni su zahtjevi u pogledu zdravlja životinja za ulazak u Uniju pošiljaka životinja, zametnih proizvoda i proizvoda životinjskog podrijetla koji se primjenjuju od 21. travnja 2021.
Jedan je od tih zahtjeva da u Uniju smiju ulaziti samo pošiljke koje dolaze iz treće zemlje ili područja ili njihove zone ili kompartmenta koji su uvršteni na popis u skladu s člankom 230. stavkom 1. te uredbe.
(2)
Delegiranom uredbom Komisije (EU) 2020/692 (2) dopunjuje se Uredba (EU) 2016/429 u pogledu zahtjevâ o zdravlju životinja za ulazak u Uniju pošiljaka određenih vrsta i kategorija životinja, zametnih proizvoda i proizvoda životinjskog podrijetla iz trećih zemalja ili područja ili njihovih zona ili kompartmenata.
Delegiranom uredbom (EU) 2020/692 propisano je da se ulazak u Uniju pošiljaka životinja, zametnih proizvoda i proizvoda životinjskog podrijetla koji su obuhvaćeni njezinim područjem primjene smije dopustiti samo ako te pošiljke dolaze iz treće zemlje ili područja ili njihove zone ili kompartmenta koji su uvršteni na popis za određene vrste i kategorije životinja, zametnih proizvoda i proizvoda životinjskog podrijetla u skladu sa zahtjevima u pogledu zdravlja životinja koji su utvrđeni u toj delegiranoj uredbi.
(3)
U Provedbenoj uredbi Komisije (EU) 2021/404 (3) utvrđeni su popisi trećih zemalja ili područja ili njihovih zona ili kompartmenata iz kojih je dopušten ulazak u Uniju vrsta i kategorija životinja, zametnih proizvoda i proizvoda životinjskog podrijetla koji su obuhvaćeni područjem primjene Delegirane uredbe (EU) 2020/692.
Popisi i određena opća pravila koja se odnose na popise utvrđeni su u prilozima od I. do XXII. toj delegiranoj uredbi.
(4)
U Prilogu IV.
Provedbenoj uredbi (EU) 2021/404 utvrđen je popis trećih zemalja, područja ili njihovih zona iz kojih je odobren ulazak u Uniju pošiljaka kopitara.
(5)
Kina je za potrebe održavanja konjičkih događanja u okviru 19.
Azijskih igara zatražila da se područje konjičkog centra Tonglu, u dijelu grada Yaolin u sjeverozapadnom dijelu okruga Tonglu, četvrti Fuyang, općini Hangzhou, pokrajini Zhejiang, povezano s međunarodnom zračnom lukom Hangzhou Xiaoshan, prizna kao zona slobodna od bolesti kopitara. Na 19.
Azijskim igrama sudjelovat će određeni broj registriranih konja podrijetlom iz Unije.
(1) SL L 84, 31.3.2016., str. 1.
(2) Delegirana uredba Komisije (EU) 2020/692 оd 30. siječnja 2020.
o dopuni Uredbe (EU) 2016/429 Europskog parlamenta i Vijeća u pogledu pravila za ulazak u Uniju pošiljaka određenih životinja, zametnih proizvoda i proizvoda životinjskog podrijetla te njihovo premještanje i postupanje s njima nakon ulaska (SL L 174, 3.6.2020., str. 379.).
(3) Provedbena uredba Komisije (EU) 2021/404 оd 24. ožujka 2021.
o utvrđivanju popisa trećih zemalja, područja ili njihovih zona iz kojih je dopušten ulazak u Uniju životinja, zametnih proizvoda i proizvoda životinjskog podrijetla u skladu s Uredbom (EU) 2016/429 Europskog parlamenta i Vijeća (SL L 114, 31.3.2021., str. 1.).